କାର୍ତ୍ତିକ ଚନ୍ଦ୍ର ସ୍ୱାଇଁ

କାର୍ତ୍ତିକ ଚନ୍ଦ୍ର ସ୍ୱାଇଁ (ଜନ୍ମ: ୧୬ ଜୁନ ୧୯୫୯) ଜଣେ ଭାରତୀୟ ଓଡ଼ିଆ-ଭାଷୀ ଆଧୁନିକ କବି, କଥାକାର ଓ ବୈଜ୍ଞାନିକ । ନିଜ ସାହିତ୍ୟିକ କୃତିତ୍ୱ ପାଇଁ ଭୁବନେଶ୍ୱର ପୁସ୍ତକମେଳା ପୁରସ୍କାର ସମେତ ଅନେକ ସମ୍ମାନରେ ସମ୍ମାନୀତ ହୋଇଛନ୍ତି ।
 ସଂକ୍ଷିପ୍ତ ଜୀବନୀ 
ଜୟନ୍ତୀ କଟକ ଜିଲ୍ଲାର ନୟା ସଙ୍ଗଡ଼ା ଠାରେ ୧୯୫୯ ମସିହାରେ ଜନ୍ମଗ୍ରହଣ କରିଥିଲେ । ସେ ବିଜ୍ଞାନର ଛାତ୍ର ଭାବେ ରେଭେନସାରେ ପଢ଼ିଥିଲେ । ପରେ ସେ ଇଲେକ୍ଟ୍ରୋନିକ୍ସରେ ଏ ଏମାଆଇଇ କରିଥିଲେ । ୧୯୮୫ରେ ସେ ISRO ଉପଗ୍ରହ କେନ୍ଦ୍ରରେ ବୃତ୍ତିଗତ ଜୀବନ ଆରମ୍ଭ କରି ୨୦୧୯ ପର୍ଯ୍ୟନ୍ତ ବିଭିନ୍ନ ଉପଗ୍ରହ ପ୍ରଣାଳୀ ଲାଗି ଗବେଷଣା ଓ ପରୀକ୍ଷଣରେ ନିୟୋଜିତ ଥିଲେ । ବିଶେଷଜ୍ଞ ଭାବେ ମହାକାଶ ପରିବେଶ ଓ ଉପଗ୍ରହ ବସ୍ତୁ ଭାବରେ ଏହାର ପ୍ରଭାବ ଓ ସୁରକ୍ଷା, ଉପଗ୍ରହ ପ୍ରେରଣର ପ୍ରଣାଳୀ ଓ ସେହି ସମ୍ୱନ୍ଧୀୟ ସମସ୍ତ କାର୍ଯ୍ୟର ଗୁଣବତ୍ତା ପରୀକ୍ଷଣ ଭଳି ଗୁରୁତ୍ୱପୂର୍ଣ୍ଣ କାର୍ଯ୍ୟ କରିଛନ୍ତି । ଚନ୍ଦ୍ରାୟନ - ୧, ଚନ୍ଦ୍ରାୟନ - ୨ ପ୍ରକଳ୍ପ ସହିତ ସେ ସଂପୃକ୍ତ ଥିଲେ । ଓଡ଼ିଆ ଭାଷା ସାହିତ୍ୟ ପ୍ରତି ଥିବା ଗଭୀର ଅନୁରାଗ ପାଇଁ ସେ ୨୦୨୧ରେ ଓଡ଼ିଆ ଭାଷା ସାହିତ୍ୟରେ ଉତ୍କଳ ବିଶ୍ୱବିଦ୍ୟାଳୟ, ବାଣୀବିହାରରୁ ସ୍ନାତକୋତ୍ତର ଡିଗ୍ରୀ ଲାଭ କରିଥିଲେ । ୨୦୧୧ରୁ ଲେଖାଲେଖିରେ ହାତ ଦେଇ ଏପର୍ଯ୍ୟନ୍ତ ସାହିତ୍ୟର ପ୍ରାୟ ସବୁ ବିଭାଗରେ ଅର୍ଦ୍ଧ ଶତାଧିକ ଗ୍ରନ୍ଥ ପ୍ରଣୟନ କରିଛନ୍ତି ।https://dharitriepaper.in/edition/19763/chhutidina/page/6
 ରଚନାବଳୀ 
ଉପନ୍ୟାସ 
 ମହାକାଶର ମହାଭାରତ (ବିଜ୍ଞାନ ଉପନ୍ୟାସ) 
ଶିଶୁ ସାହିତ୍ୟ
 ଚାଲ ବୁଲିଯିବା ବିଶ୍ୱ ବ୍ରହ୍ମାଣ୍ଡ ରକେଟ ଓ ଉପଗ୍ରହଙ୍କ କାହାଣୀ
ଗଳ୍ପ
 ମୋ ପୃଥିବୀର ଭାଷା

 ସମ୍ମାନ 
 ଶାନ୍ତାନୁ କୁମାର ଆଚାର୍ଯ୍ୟ ଫାଉଣ୍ଡେସନ ପୁରସ୍କାର
 ନାରାୟଣ ପ୍ରସାଦ ସାହିତ୍ୟ ସମ୍ମାନ
 ସୁଲେଖା ସାହିତ୍ୟ ସମ୍ମାନ
 ଭୁବନେଶ୍ୱର ପୁସ୍ତକମେଳା ପୁରସ୍କାର
 କଥାକଳିକା ଗଳ୍ପ ସମ୍ମାନ 
 ଓଡ଼ିଶା ବିଜ୍ଞାନ ଏକାଡ଼େମୀ ପକ୍ଷରୁ ପ୍ରାଣକୃଷ୍ଣ ପରିଜା ଲୋକପ୍ରିୟ ବିଜ୍ଞାନ ସମ୍ମାନ 
 ଉତ୍କଳ ସାରସ୍ୱତ ସମ୍ମାନ 
 ରବି ରାୟ ଉତ୍କର୍ଷ ସମ୍ମାନ
 ଇସ୍ରୋ ଏକ୍ସିଲେନ୍ସି ସମ୍ମାନ
 ଆଧାର 

ଶ୍ରେଣୀ:୧୯୫୯ ଜନ୍ମ
ଶ୍ରେଣୀ:କଟକ ଜିଲ୍ଲାର ଲୋକ
ଶ୍ରେଣୀ:ଓଡ଼ିଆ କବି
ଶ୍ରେଣୀ:ଓଡ଼ିଆ ସାହିତ୍ୟିକ
ଶ୍ରେଣୀ:ଓଡ଼ିଆ ଲୋକ
ଶ୍ରେଣୀ:ଜୀବିତ ବ୍ୟକ୍ତି